钦定古今图书集成/明伦汇编/氏族典/第107卷 > 裴羽
## 钦定古今图书集成/明伦汇编/氏族典/第107卷 > 裴羽

按《五代史裴羽传》：“羽字用化，父贽。羽以一品子为河
南寿安尉，事梁为御史台主簿，改监察御史。唐明宗
时为吏部郎中，与右散骑常侍陆崇使于闽，为海风
所飘至钱塘。是时吴越王钱镠与安重诲有隙，唐方
绝镠朝贡，羽等被留经岁，而崇以疾卒。后镠遣羽还，
羽求载崇尸与俱归，镠初不许，羽以语感动，镠乃恻”
然许之。羽护崇丧至京师，及其橐装，还其家，士人皆
多羽之义。周太祖时，为左散骑常侍。卒，赠户部尚书。